text: Togpassagerer: Nu er det nok
  15 juli 2014 kl. 14.51
  En gruppe togpassagerer fra Børkop er så trætte af forholdene på stationen i Børkop, at de beder Banedanmark gøre noget.
  Hvis de skal medbringe en barnevogn og eller en kørestol, så kan de ikke kan tage toget nordpå. Det sætter trapperne på gangbroen over skinnerne en stopper for.
  Hvis man skal nordpå med kørestol eller barnevogn, må man først tage toget sydpå til Fredericia og skifte der, for at komme nordpå.
  Nu kræver passagererne kræver handling af Banedanmark.
  I Banedanmark siger sektionschef Klaus Frelling, at man er klar over problemet, men at en løsning ikke er indenfor rækkevidde.
  